**Асацыяцыя кінакампаній** (MPA, англ.: Motion Picture Association, першапачаткова: англ.: Motion Picture Producers and Distributors of America (MPPDA) і Motion Picture Association of America (MPAA)) — амерыканская некамерцыйная арганізацыя, якая аб’ядноўвае найбуйнейшых кінавытворцаў, закліканая адстойваць іх бізнэс-інтарэсы і развіваць і распаўсюджваць кіно як бізнес і як мастацтва па ўсім свеце. З’яўляецца членам Міжнароднага альянсу інтэлектуальнай уласнасці.

Гісторыя
--------

У 1922 годзе кіраўнікі найбуйнейшых студый Галівуда (Paramount Pictures, 20th Century Fox, Loews, Universal Studios, Warner Bros. Columbia Pictures, United Artists і RKO Pictures) Сэмуэл Голдвін, Луіс Маер, Джэс Ласкі і Джозеф Шэнк арганізавалі сумесную арганізацыю: «Motion Picture Producers and Distributors Association of America», каб змагацца з дзяржаўнай цэнзурай у кіно. Першым прэзідэнтам асацыяцыі стаў Уіл Хейс[en].

Штаб-кватэра MPA знаходзіцца ў Вашынгтоне.

### Назва

У 1945 годзе Асацыяцыя змяніла назву «Motion Picture Producers and Distributors Association of America» на «Motion Picture Association of America», а ў 2019 годзе на «Motion Picture Association».

Дзейнасць
---------

Асацыяцыя вядомая ўласнай сістэмай пракатных рэйтынгаў фільмаў. Для вызначэння рэйтынгу MPA для кожнага канкрэтнага фільма ствараецца спецыяльная камісія, якая праглядае яго. Пасля прагляду і абмеркавання адбываецца галасаванне, падчас якога фільму прысвойваюць яго будучы рэйтынг.

У цяперашні час дзейнасць арганізацыі сканцэнтравана галоўным чынам на ахове аўтарскіх правоў і лабіяванні ўзмацнення жорсткасці заканадаўства ў гэтай сферы.

Асацыяцыя кінакампаній таксама праводзіць рэкламныя кампаніі, каб перашкаджаць пірацтву.

Міжнародная дзейнасць
---------------------

Па ўсім свеце Асацыяцыя кінакампаній дапамагае мясцовым праваахоўным органам змагацца з пірацтвам.

У свеце ёсць офісы MPA:

* Канадская асацыяцыя дыстрыб’ютараў кінафільмаў (CMPDA) для тэрыторыі Канады,
* MPA EMA для Еўропы, Блізкага Усходу і Афрыкі: MPA супрацоўнічае з Еўрапейскай супольнасцю для ўзмацнення кантролю над распаўсюджваннем парушанага кантэнту,
* MPA Азіяцка-Ціхаакіянскі рэгіён: існуе праграма супраць распаўсюджвання парушанага кантэнту ў 14 краінах Азіі.

Члены асацыяцыі
---------------

Зараз членамі Амерыканскай кінаасацыяцыі з’яўляюцца сем найбуйнейшых галівудскіх студый:

* The Walt Disney Company
* 20th Century Studios
* Warner Bros
* Universal Studios
* Paramount Pictures
* Sony Pictures[en]
* Netflix

Зноскі
------

1. ↑  Motion Picture Association Rebrands With Unified Name And Updated Logo **(нявызн.)**.  Deadline Hollywood (18 верасня 2019). Праверана 7.10.2020.  (англ.)
2. ↑  Motion Picture Association Unifies Global Brand **(нявызн.)**. *Motion Picture Association* (18 верасня 2019). Праверана 7.10.2020.  (англ.)
3. ↑  MPAA Rebrands to Reflect International Monicker **(нявызн.)**. *Broadcasting & Cable* (18 верасня 2019). Праверана 7.10.2020.  (англ.)
4. ↑  *McClintock, Pamela*. Netflix Becomes First Streamer to Join the Motion Picture Association of America **(нявызн.)**. *The Hollywood Reporter* (22 студзеня 2019). Праверана 7.10.2020.  (англ.)

Спасылкі
--------

* Афіцыйная старонка  (англ.)

|  |  |
| --- | --- |
| ⚙️   У сацыяльных сетках | Facebook · Твітэр |
| Слоўнікі і энцыклапедыі | Britannica (онлайн) |
| 

| Нарматыўны кантроль |
| --- |
| GND: 1068788690 · LCCN: n50005858 · Microsoft: 169460710 · NLA: 35365690 · SUDOC: 160755271 · VIAF: 123122442 |

 |